 

#  LĪGUMS Nr.05-14/11/NFI

###### Rīgā, 2016. gada 9. februārī.

**Biedrība “Latvijas Pašvaldību savienība”,** reģistrācijas nr. 40008020804, adrese - Mazā Pils iela 1, Rīga, LV-1050, turpmāk tekstā Pasūtītājs, tās ģenerālsekretāres Mudītes Priedes personā, kura rīkojas saskaņā ar priekšsēža Andra Jaunsleiņa 2010. gada 7. janvāra rīkojumu Nr.10004 no vienas puses,

un

**Sabiedrība ar ierobežotu atbildību “Suflē”**, reģistrācijas Nr. 54103069151, juridiskā adrese: Rūpniecības iela 16 - 18, Rīga, LV-1010, kura vārdā saskaņā ar statūtiem rīkojas valdes locekle Evita Ogņeva, turpmāk tekstā - Izpildītājs, no otras puses, abi kopā un katrs atsevišķi saukta Puse (Puses),

ņemot vērā Izpildītāja piedāvājumu iepirkumam “Ēdināšanas pakalpojumi trīs projekta „Lietpratīga pārvaldība un Latvijas pašvaldību veiktspējas uzlabošana” T3 tīkla sanāksmju nodrošināšanai LPS telpās Rīgā”, Identifikācijas Nr. LPS/2016/02/NFI, un iepirkuma komisijas 08.02.2016. lēmumu par tiesību piešķiršanu slēgt līgumu par iepirkuma izpildi,

noslēdz šādu līgumu (turpmāk tekstā - Līgums):

###  I Līguma priekšmets

### 1.1. Pasūtītājs pasūta, un Izpildītājs apņemas sniegt ēdināšanas pakalpojumus saskaņā ar iepirkuma “Ēdināšanas pakalpojumi trīs projekta „Lietpratīga pārvaldība un Latvijas pašvaldību veiktspējas uzlabošana” T3 tīkla sanāksmju nodrošināšanai LPS telpās Rīgā”, Identifikācijas Nr. LPS/2016/02/NFI, tehnisko specifikāciju (Līguma pielikums Nr.1.) un Izpildītāja piedāvājumu (Līguma pielikums Nr.2.).

1.2. Pakalpojumu sniegšanas vieta un termiņš – Rīgā, Mazā Pils ielā 1, tehniskajā specifikācijā norādītajos datumos.

1.3. Līgums tiek finansēts Norvēģijas finanšu instrumenta 2009.-2014. gada perioda programmas projekta “Lietpratīga pārvaldība un Latvijas pašvaldību veiktspējas uzlabošana”, Nr. 4.3-24/NFI/INP-004,(turpmāk tekstā - Projekts) ietvaros.

**II Pakalpojuma sniegšanas kārtība**

2.1. Izpildītājs apņemas sniegt ēdināšanas pakalpojumus pienācīgā kvalitātē saskaņā ar Tehnisko specifikāciju, Līguma nosacījumiem un Pasūtītāja precizējošām norādēm.

# 2.2. Pasūtītājs var grozīt sanāksmes norises darba kārtību un datumus, pakalpojumu apjomu, iepriekš saskaņojot ar Izpildītāja pārstāvi grozījumu kārtību. Pretendenta piedāvātā cena par 1 kafijas pauzi, 1 pusdienām 1 personai paliek nemainīga visā Līguma darbības laikā.

2.3. Pēc pakalpojuma izpildes katrai sanāksmei Izpildītājs iesniedz Pasūtītājam ēdināšanas pakalpojumu pieņemšanas nodošanas aktu 2 eksemplāros.

2.4. Pasūtītāja kontaktpersona pārbauda pieņemšanas nodošanas aktā norādītās informācijas atbilstību faktiski sniegtajam pakalpojumam, ēdienkartei un Līguma nosacījumiem un paraksta to, vai sniedz Izpildītājam argumentētus iebildumus.

2.5. Ja Pasūtītājs ir sniedzis iebildumus pret Izpildītāja pieņemšanas - nodošanas aktā norādīto informāciju, Izpildītājs, pēc trūkumu novēršanas, to iesniedz atkārtoti.

2.6. Pēc pakalpojumu pieņemšanas nodošanas akta parakstīšanas viens akta eksemplārs paliek pie Izpildītāja, bet viens – Pasūtītājam.

### III Izpildītāja pienākumi un tiesības

### 3.1. Izpildītāja pienākumi:

* + 1. nodrošināt Pasūtītāja sanāksmju dalībniekiem ēdināšanas pakalpojumus;
		2. nekavējoties informēt Pasūtīju par apstākļiem, kuri var kavēt pakalpojuma sniegšanu;

3.2. Izpildītājam ir tiesības saņemt samaksu par kvalitatīvi un savlaicīgi sniegtajiem pakalpojumiem.

IV Pasūtītāja tiesības un pienākumi

4.1. Pasūtītājs Līgumā noteiktajā kārtībā un apmērā samaksā Izpildītājam par kvalitatīvi un savlaicīgi sniegtajiem pakalpojumiem.

4.2. Pasūtītājam jebkurā brīdī ir tiesības vienpusēji atkāpties no Līguma, ja tas konstatē, ka pakalpojums netiek sniegts atbilstoši tehniskās specifikācijas un līguma noteikumiem.

V Pakalpojumu maksa un samaksas kārtība

5.1. Par Pakalpojumu izpildi pilnā apjomā (ēdināšanas pakalpojumi 3 sanāksmju dalībniekiem) Pasūtītājs samaksā Izpildītājam kopējo summu, kas nepārsniedz EUR **2068.00** (divi tūkstoši sešdesmit astoņi euro, 00 centi), plus nodokļu normatīvos aktos noteiktā pievienotās vērtības nodokļa likme. Izpildītāja piedāvātā cena ēdināšanas pakalpojuma vienībai vienai personai vienā sanāksmē paliek nemainīga visā Līguma darbības laikā.

5.2. Samaksa par sniegtajiem pakalpojumiem tiek veikta, pamatojoties uz parakstītajiem pakalpojuma pieņemšanas nodošanas aktiem un Izpildītāja rēķiniem, kurā atsevišķi jābūt norādītai pakalpojuma summai bez PVN, PVN un kopējai summai ar PVN.

* 1. Izpildītājs izraksta rēķinu, kurā norāda:

 1)projekts “Lietpratīga pārvaldība un Latvijas pašvaldību veiktspējas uzlabošana”, Nr. 4.3-24/NFI/INP-004;

 2) Līguma Nr. 05-14/11/NFI;

 3) Izpildītāja rekvizīti atbilstoši Latvijas Republikas likuma „Par pievienotās vērtības nodokli” prasībām;

 4) pakalpojumu nodošanas - pieņemšanas akta datums, pamatojoties uz kuru tiek izrakstīts rēķins.

5.4. Pasūtītājs pārbauda rēķinā norādītās summas atbilstību Līguma noteikumiem un faktiski saņemtajiem pakalpojumiem un apmaksā to, attiecīgo naudas summu pārskaitot Izpildītājabankas kontā, kas norādīts Izpildītāja rekvizītu daļā, 10 (desmit) darba dienu laikā no rēķina saņemšanas dienas.

5.5. Gadījumos, ja starp Pasūtītāju un Izpildītāju rodas strīds par sniegto pakalpojumu summu, Pasūtītājs, šī līguma 5.4.punktā noteiktajā kārtībā pārskaita Izpildītājampakalpojumu summas daļu, par kuru strīds nepastāv.

**VI Nepārvarama vara un pušu atbildība**

6.1. Puses tiek atbrīvotas no atbildības par līguma pilnīgu vai daļēju neizpildi, ja to kavē jebkādi apstākļi, kas ir ārpus attiecīgās Puses ietekmes un kurus tā nespēj novērst, izrādot pienācīgu centību. Par nepārvaramas varas apstākļiem nav uzskatāmi tādi apstākļi, kas radušies attiecīgās Puses darbības vai bezdarbības rezultātā. Nepārvaramas varas apstākļi ir jebkāda veida dabas stihijas, ugunsgrēki, militāras akcijas, blokādes, citi no Pusēm neatkarīgi apstākļi, kurus puses Līguma slēgšanas brīdī nevarēja nedz paredzēt, nedz novērst, veicot pienācīgus piesardzības pasākumus. Puses apņemas veikt nepieciešamos pasākumus, lai līdz minimumam samazinātu kaitējumus, kas var izrietēt no nepārvaramas varas apstākļiem.

6.2. Puse, kurai iestājas Līguma 6.1.punktā minētie apstākļi, par šādu apstākļu iestāšanos 3 (trīs) darba dienu laikā rakstveidā paziņo par to otrai Pusei. Paziņojumā jānorāda, kādā termiņā ir iespējama un paredzama Līgumā noteikto saistību izpilde, un, ja otra Puse pieprasa, šādam ziņojumam ir jāpievieno izziņa, kuru izsniegusi kompetenta institūcija un kura satur minēto ārkārtējo apstākļu darbības apstiprinājumu un to raksturojumu.

6.3. Ja līguma 6.1.punktā minēto apstākļu un to seku dēļ nav iespējams izpildīt Līgumā paredzētās saistības, tad katra no Pusēm ir tiesīga atteikties no turpmākas līgumā noteikto pienākumu pildīšanas, un šādā gadījumā neviena no Pusēm nav tiesīga prasīt no otras zaudējumu atlīdzību, kas saistīta ar Līguma pārtraukšanu.

Par Līgumā paredzēto saistību neizpildi vai nepienācīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem, un tās apņemas atlīdzināt viena otrai visus šajā sakarā radušos zaudējumus, izņemot nepārvaramas varas gadījumus.

6.4. Līguma saistību neizpildes gadījumā Pusēm ir pienākums pierādīt otrai Pusei no Puses neatkarīgu iemeslu vai nepārvaramas varas apstākļu esamību un attiecināmību uz konkrēto neizpildi.

6.5. Ja Izpildītājs neievēro Pakalpojuma sniegšanas termiņu, Pasūtītājs ir tiesīgs prasīt Izpildītājam maksāt līgumsodu 1% (viens procents) apmērā no Līguma 2.1.punktā norādītās Līguma kopējās summas par katru nokavēto dienu, bet ne vairāk kā 10% (desmit procenti) no Līguma kopējās summas.

6.6. Ja Pasūtītājs kavē apmaksas termiņu, Izpildītājs ir tiesīgs prasīt Pasūtītājam maksāt līgumsodu 1% (viens procents) apmērā no nokavētā maksājuma summas par katru nokavēto dienu, bet ne vairāk kā 10% (desmit procenti) no nokavētā maksājuma summas.

6.7. Līgumsoda samaksa neatbrīvo Puses no Līguma saistību pilnīgas izpildes.

**VII Strīdu izšķiršanas kārtība**

7.1. Visas domstarpības, kas Pusēm radušās sakarā ar Līguma izpildi, Puses apņemas risināt pārrunu ceļā.

7.2. Ja 30 (trīsdesmit) kalendāra dienu laikā sarunu ceļā vienošanās netiek panākta, strīdi tiek risināti normatīvajos aktos noteiktajā kārtībā. Šādā gadījumā ikvienai no Pusēm ir tiesības nodot strīda izskatīšanu Latvijas Republikas tiesai saskaņā ar spēkā esošo normatīvajiem aktiem.

# VIII Nobeiguma noteikumi

8.1.Līgums stājas spēkā 2016. gada 9. februārī un darbojas līdz 2016. gada 1. maijam.

8.2.Izpildītāja kontaktpersona ir Evita Ogņeva, tālr.: 25632779, e-pasta adrese: pajumte@inbox.lv.

8.3.Pasūtītāja kontaktpersona ir Ligita Pudža, NFI projekta vadītāja, tālr. 67508536, fakss 67212241, e-pasta adrese: ligita.pudza@lps.lv.

8.4.Mainoties Pušu kontaktpersonām, Puses par to rakstveidā viena otru informē.

8.5.Visi Līguma grozījumi un papildinājumi stājas spēkā tikai pēc to noformēšanas rakstiski un abpusējas parakstīšanas, un tiek uzskatīti par šī līguma neatņemamu sastāvdaļu.

8.6.Līgums sastādīts uz 4 (četrām) lapām ar 2 pielikumiem un parakstīts divos eksemplāros, abiem eksemplāriem ir vienāds juridisks spēks; katra puse saņem vienu līguma eksemplāru.

**IX Pušu rekvizīti un paraksti**

|  |  |
| --- | --- |
| PASŪTĪTĀJS:Biedrība “Latvijas Pašvaldību savienība”Reģ. Nr. 40008020804Juridiskā adrese: Mazā Pils iela 1Rīga, LV-1050Banka: SEB bankaLV20UNLA0050021628484/Paraksts/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ģenerālsekretāre Mudīte Priede | IZPILDĪTĀJS:**Sabiedrība ar ierobežotu atbildību “Suflē”**Reģ. Nr. 54103069151Juridiskā adrese: Rūpniecības iela 16 - 18, Rīga, LV-1010Banka: SEB bankaLV66UNLA0050017310574/Paraksts/\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Valdes locekle Evita Ogņeva |

**Pielikums Nr.1**

09.02.2016. LĪGUMAM Nr. 05-14/11/NFI

Tehniskā specifikācija

**Iepirkumam “Ēdināšanas pakalpojumi trīs projekta „Lietpratīga pārvaldība un Latvijas pašvaldību veiktspējas uzlabošana” T3 tīkla sanāksmju nodrošināšanai LPS telpās Rīgā”**

**Identifikācijas Nr. LPS/2016/02/NFI**

**1.Pasūtītājs** – Biedrība „Latvijas Pašvaldību savienība”, Mazā Pils iela 1, Rīga, LV-1050.

**2.Iepirkuma priekšmets** – Ēdināšanas pakalpojumi trīs projekta „Lietpratīga pārvaldība un Latvijas pašvaldību veiktspējas uzlabošana” T3 tīkla sanāksmju nodrošināšanai LPS telpās Rīgā

**3.Sanāksmju norises vieta –** Rīga, Mazā Pils iela 1, LV-1050.

**4.Plānotais dalībnieku skaits sanāksmēs**:

11.02.2016. - līdz 20 personām,

24.02.2016. un 2016.gada aprīlī - līdz 45 personām.

**5.Pakalpojuma plānotais izpildes laiks:**

|  |  |
| --- | --- |
| ***Nr.*** | ***Plānotie sanāksmju datumi*** |
| 1. | 2016. gada 11. februāris |
| 2. | 2016. gada 24. februāris |
| 3. | 2016. gada aprīlis |

Sanāksmju skaits, datumi vai darba kārtība un pakalpojumu apjoms var tikt precizēts. Izpildītājs par to tiks informēts ne mazāk kā 3 darba dienas iepriekš.

6.Plānotā sanāksmju darba kārtība:

|  |  |
| --- | --- |
| 9.30-10.00 | Dalībnieku reģistrācija. Kafijas pauze. |
| 10.00-12.00 | Sanāksmes norise |
| 12.00-13.00 | Pusdienas |
| 13.00-14.30 | Sanāksmes norise |
| 14.30-15.00 | Kafijas pauze, diskusijas. |

**7.Pretendentam jānodrošina**:

|  |  |  |  |
| --- | --- | --- | --- |
| Laiks | Pasākums | Vieta | Dalībnieku skaits |
| 9.30-10.0014.30-15.00 | Divas kafijas pauzes – kafija, kafijas krējums/piens, tēja, ūdens (gāzēts un negāzēts), sula katrā kafijas pauzē vismaz divu veidu svaigi gatavotas uzkodas, kulinārijas izstrādājumi, saldumi, augļi un ogas. | Rīgā, Mazā Pils ielā 1.  | Līdz 45 personām, ievērojot 4.punktā noteikto. |
| 12.00-13.00 | Pusdienas – salāti vai deserts un otrais ēdiens, sula, ūdens, kafija, tēja | Rīgā, Mazā Pils ielā 1.  | Līdz 45 personām, ievērojot 4.punktā noteikto. |

Papildu nosacījumi pakalpojumu sniegšanai:

* Ēdienkarte tiek saskaņota ar Izpildītāju ne vēlāk kā 1 dienu pirms pasākuma norises.
* Precīzs ēdienreižu skaits un dalībnieku skaits tiek saskaņots ar Izpildītāju ne vēlāk kā 1 dienu pirms sanāksmes norises.
* Jānodrošina iespēja saņemt veģetāro ēdienu visās maltītēs.
* Izpildītājam jāpiedāvā veselīgi ēdieni, kas nesatur daļēji hidrogenētus augu taukus, vairākkārt karsētas taukvielas, krējuma un siera izstrādājumus, buljona un zupu koncentrātus, sausos ķīseļa koncentrātus, ātri pagatavojamas kartupeļu biezputras pusfabrikātus, augu eļļu, kas ir ražota no ģenētiski modificētām izejvielām.
* Piedāvātās sulas un nektāri ir gatavoti no koncentrētām sulām un biezeņiem, bez konservantiem, no dabīgām izejvielām, bez stabilizētāju pievienošanos.
* Augļi un ogas atbilstoši sezonai.
* Ēdienu piegādi līdz pakalpojuma sniegšanas vietai Izpildītājs veic ar saviem spēkiem un līdzekļiem. Pakalpojuma sniegšanas vietā un laikā Izpildītājs nodrošina vismaz vienu viesmīli.
* Pasūtītājs samaksu veiks par faktiski sniegtajiem ēdināšanas pakalpojumiem par katru pakalpojuma reizi saskaņā ar pakalpojuma pieņemšanas nodošanas aktu un Izpildītāja rēķinu ne vēlāk kā 10 darba dienu laikā.
* Katras pārtikas preču grupas produktiem ir jāatbilst attiecīgai preču grupai piemērojamiem Latvijas Republikā spēkā esošiem normatīviem aktiem.

**Pielikums Nr.2**

09.02.2016. LĪGUMAM Nr. 05-14/11/NFI

**Izpildītāja - Sabiedrības ar ierobežotu atbildību “Suflē”**

**PIEDĀVĀJUMS**

**Iepirkumam “Ēdināšanas pakalpojumi trīs projekta „Lietpratīga pārvaldība un Latvijas pašvaldību veiktspējas uzlabošana” T3 tīkla sanāksmju nodrošināšanai LPS telpās Rīgā”**

Identifikācijas Nr. LPS/2016/02/NFI